Концерти | Dubioza Kolektiv Live - Dnevnik.bg
16:41, 30 окт 11 , 6049
© Dubioza Kolektiv
© club *MIXTAPE 5*
© Anton Krustev Photography
21: 00 ч.
Формацията от Босна и Херцеговина е една от най-интересните съвременни групи от Балканите. Групата не спира да набира популярност в цяла Европа, като списъкът с дати за настоящата година е почти запълнен.
Повторното гостуване на DUBIOZA KOLEKTIV се осъществява по покана на Строежа и *MIXTAPE 5*. Именно *MIXTAPE 5*, намиращ се на бул. България 1, подлез "Галерия", зона НДК, ще бъде мястото, където събието ще се проведе. Вратите на клуба отварят в 20:00 ч., а концертната програма ще стартира в 21:00.
Билети вече се разпространяват в мрежата на Ticketstream.bg - Офис 1, М-Тел, На Тъмно, Техномаркет, Ориндж, Мултирама, Строежа. Броят им е ограничен до 600, като цената им е 15 лв. до 31-ви октомври, след което в периода от 1-ви ноември до датата на събитието тяхната стойност ще бъде увеличена до 20 лв.
DUBIOZA KOLEKTIV са изключително енергични и атрактивни на сцена. Стилът им е уникална смесица от дъб, реге и хип-хоп. Звученето им е уплътнено с китарни рифове, перкусии, ска и етно-мотиви. Бандата е сред най-търсените напоследък и участва в редица фестивали в Германия, Холандия, Сърбия, Словения, Полша, Хърватска, Чехия, Словакия.
Първият им концерт в България привлече интереса на над 1000 души, а материалите от живите им изпълнения в Борисовата градина намериха още по-широк отзвук, заради което бандата отново стана особено желана.
Буквално преди броени дни факт стана и последният албум на DUBIOZA KOLEKTIV - "Wild Wild East". Новият проект на босненската група е реализиран от лейбъла Koolarrow Records, зад който стои небезизвестният басист на Faith No More - Billy Gould.
Научете повече за бандата от:
www.koolarrow.com/dubioza-​kolektiv
Цена: 15 лв./ 20 лв.Цена: